Diari Oficial de la Generalitat Valenciana


Sumari del DOGV 9454, del 21-10-2022 (2022/9346)

Informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, en concret, corresponents a una central fotovoltaica denominada Instal·lació FV Turís i la seua infraestructura d'evacuació, amb potència a instal·lar 2,53 MW, a situar al terme municipal de Turís (València). Expedient ATALFE/2020/138.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9346


Data del document
:   30-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, en concret, corresponents a una central fotovoltaica denominada Instal·lació FV Turís i la seua infraestructura d'evacuació, amb potència a instal·lar 2,53 MW, a situar al terme municipal de Turís (València). Expedient ATALFE/2020/138. [2022/9346]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,   
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i declaració d'utilitat pública, en concret, de la instal·lació elèctrica que s'indica:  
Peticionari: Solaer Renewable Resources, SL, CIF B7XXXXXX0 i amb domicili social al carrer La Pomarada, 76. La Fresneda. 33713 Siero (Astúries).  
Tipus de central elèctrica: central fotovoltaica denominada FV Turís, amb potència a instal·lar 2,53 MW, incloent-hi les seues infraestructures d'evacuació.  
Emplaçament dels grups generadors: polígon 28, parcel·les 19, 227, 229 i 273, del terme municipal de Turís (València).  
Emplaçament de la infraestructura d'evacuació: polígon 28, parcel·les 227, 9004, 19, 135, 273, 9002, 359, 360, 362, 9011, 460, 9012, 363, 364, 365, 475, 468, 470, 473 i 474, del terme municipal de Turís (València).  
Òrgan competent per a autoritzar la instal·lació: Servei Territorial d'Indústria, Energia i Mines de València de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: FV Turís, de potència pic 2,9898 MWp i potència nominal 2,53 MWn.  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i entorn afectat.  
  
Llista dels elements, espais, serveis i instal·lacions públiques afectats per l'actuació.  
Separates dirigides a: Ajuntament de Turís.  
Comunitat de Regants de Turís. Turisana.  
Confederació Hidrogràfica del Xúquer.  
Red Eléctrica de España, SA.  
Conselleria de Territori, Obres Públiques i Mobilitat de la Generalitat Valenciana.  
Relació de béns i drets (vegeu la taula adjunta).  
Pressupost: 1.501.402,23 ?.  
Característiques principals:  
La central fotovoltaica denominada FV Turís, de 2,9898 MWp, està composta per un camp generador de 5.436 mòduls fotovoltaics de 550 Wp, muntats directament sobre el sòl en estructura fixa amb seguidor a un eix. Els mòduls s'agruparan en 151 cadenes d'ancoratge de 36 mòduls.  
Inversors: 1 inversor de 2,53 MVA, de potència nominal, limitat a través d'un PPC independent a 2,3 MW, que es connecten amb la part de baixa tensió del transformador del centre de transformació.  
Centre de transformador i mesurament particular: 2.700 kVA, relació de transformació 0,69/20 kV.  
Línia elèctrica subterrània de 20 kV, de conductors unipolars d'alumini tipus HEPRZ1 de 150 mm² i sota tub, 1.124,60 m.  
El punt de connexió de la central amb la xarxa de distribució es realitzarà a través d'un nou suport a instal·lar en les proximitats del suport núm. 610.511 que discorre en rasa entubada fins a arribar al nou centre de seccionament, situat a la parcel·la 474 del polígon 28, del terme municipal de Turís. i arriba al nus de xarxa elèctrica de la línia L-14 Calicantos, de 20 kV, de la subestació ST Chiva. El centre de seccionament de telecomandament independent i el nou suport necessari seran objecte dels tràmits dels procediments corresponents, en expedients diferents a aquest i d'acord amb la Llei 24/2013, de 26 de desembre, del sector elèctric i el Decret 88/2005, de 29 d'abril.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat Informació pública, disponibles l'endemà de la publicació.  
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines de València, situat al carrer de Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, del 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del Decret llei 14/2020, del 7 d'agost, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15703&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 30 de setembre de 2022.- El cap del Servei Territorial d'Indústria, Energia i Mines: Roberto Javier Anchel Añó.